กฎกระทรวงกำหนดแบบ ลักษณะ ราคา และรายละเอียดของบัตรภาษี พ.ศ. 2564
ประกาศวันที่ 2021-06-23

content: กฎกระทรวง กำหนดแบบ ลักษณะ ราคา และรายละเอียดของบัตรภาษี พ.ศ. ๒๕๖๔
content: อาศัยอำนาจตามความในมาตรา ๑๙ วรรคสอง และมาตรา ๓๔ วรรคหนึ่ง แห่งพระราชบัญญัติชดเชยค่าภาษีอากรสินค้าส่งออกที่ผลิตในราชอาณาจักร พ.ศ. ๒๕๒๔ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้จัดทำบัตรภาษีเป็นบัตรภาษีอิเล็กทรอนิกส์ โดยมีข้อมูลอิเล็กทรอนิกส์ที่สามารถแสดงข้อมูลที่สร้าง ส่ง หรือได้รับให้ปรากฏอย่างถูกต้อง และสามารถสืบค้นได้ โดยให้มีมาตรฐานด้านการรักษาความมั่นคงปลอดภัยที่เชื่อถือได้
sectionNo: 3
content: ข้อ ๓ บัตรภาษีอิเล็กทรอนิกส์ต้องมีรายละเอียด ดังต่อไปนี้ (๑) ชื่อและเลขทะเบียนผู้มีสิทธิได้รับเงินชดเชยค่าภาษีอากร (๒) เลขประจำตัวผู้เสียภาษีอากร (๓) เลขที่บัตรภาษีอิเล็กทรอนิกส์ (๔) จำนวนเงินชดเชยค่าภาษีอากรที่ได้รับอนุมัติ จำนวนเงินที่นำไปชำระค่าภาษีอากร และจำนวนเงินคงเหลือ (๕)
sectionNo: 3
content: วันที่ออกบัตรภาษีอิเล็กทรอนิกส์ (๖) วันที่บัตรภาษีอิเล็กทรอนิกส์หมดอายุ
sectionNo: 4
content: ข้อ ๔ ให้กรมศุลกากรดำเนินการให้มีการเปลี่ยนบัตรภาษีของผู้มีชื่อในบัตรภาษีที่ออกให้ก่อนวันที่กฎกระทรวงนี้ใช้บังคับ เป็นบัตรภาษีอิเล็กทรอนิกส์ภายในหกสิบวันนับแต่วันที่กฎกระทรวงนี้ใช้บังคับ แล้วแจ้งให้ผู้มีชื่อในบัตรภาษีทราบ
sectionNo: 4
content: และเมื่อกรมศุลกากรได้เปลี่ยนบัตรภาษีของผู้มีชื่อในบัตรภาษีเป็นบัตรภาษีอิเล็กทรอนิกส์แล้ว ให้บัตรภาษีที่ออกให้ก่อนวันที่กฎกระทรวงนี้ใช้บังคับเป็นอันสิ้นผล บัตรภาษีอิเล็กทรอนิกส์ตามวรรคหนึ่ง ให้มีจำนวนเงินชดเชยค่าภาษีอากรและวันที่หมดอายุเท่ากับราคาและอายุที่มีอยู่ในบัตรภาษีเดิม
content: ให้ไว้ ณ วันที่ ๑๖ มิถุนายน พ.ศ. ๒๕๖๔ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดแบบ ลักษณะ ราคามูลค่า และรายละเอียดของบัตรภาษีตามมาตรา ๑๙ วรรคสอง แห่งพระราชบัญญัติชดเชยค่าภาษีอากรสินค้าส่งออกที่ผลิตในราชอาณาจักร พ.ศ. ๒๕๒๔ จึงจำเป็นต้องออกกฎกระทรวงนี้